**אמילי ג'יין סיבום, מדליה (OAM)** (באנגלית: **Emily Jane Seebohm, OAM**; נולדה ב-5 ביוני 1992) היא שחיינית מאוסטרליה, אלופה אולימפית, אלופת עולם ושיאנית עולם בעבר בבריכת 25 מטר, במשחים ל-50 מטר גב ול-100 מטר מעורב אישי.

ביוגרפיה
--------

סיבום נולדה באדלייד. היא עברה עם משפחתה לבריזביין כדי שאמה תוכל לאמן שחייה. אביה, ג'ון סיבום, ממוצא גרמני, היה שחקן מקצוען של פוטבול אוסטרלי.

### 2007

#### מדליית זהב באליפות העולם

באליפות העולם בשחייה שנערכה במלבורן, אוסטרליה בשנת 2007 זכתה סיבום במדליית זהב במשחה שליחות 4x100 מטר מעורב, ביחד עם לייזל ג'ונס, ג'סיקה שיפר וליבי טריקט בשיא עולם חדש של 3:55.74 דקות לפני ארצות הברית (3:58.31 דקות) וסין (4:01.97 דקות). כשחיינית ראשונה היא קבעה במשחה הגב תוצאה של 1:00.79 דקות. נוסף לכך, היא סיימה במקום 4 במשחה ל-100 מטר גב בתוצאה של 1:00.52 דקות ובמקום 14 במשחה ל-50 מטר גב בתוצאה של 29.04 שניות.

### 2008

#### שיאנית עולם

באליפות אוסטרליה בשחייה שנערכה בסידני ב-22 במרץ 2008 קבעה סיבום בשלב חצי הגמר במשחה ל-50 מטר גב שיא עולם חדש של 27.95 שניות ובכך הייתה לשחיינית הראשונה בעולם ששחתה משחה זה מהר יותר מ-28 שניות. שיא זה החזיק מעמד יממה לאחר שנישבר על ידי בת ארצה סופי אדינגטון (27.67 שניות) במשחה הגמר שממנו נמחקה. היא התמקדה במשחה ל-100 מטר גב וקבעה שיא אוסטרלי חדש של 59.78 שניות ובכך הייתה לשחיינית האוסטרלית הראשונה ששחתה משחה זה מהר יותר מדקה. בשלב הגמר היא שיפרה את שיאה והעמידה אותו על 59.58 שניות.

#### מדליית זהב אולימפית

באולימפיאדת בייג'ינג (2008) זכתה סיבום במדליית זהב במשחה שליחות 4x100 מטר בשיא עולם חדש של 3:52.69 דקות, לפני ארצות הברית (3:53.30 דקות) וסין (3:56.11 דקות). כשחיינית ראשונה היא שחתה את משחה הגב בתוצאה של 59.33 שניות. נוסף לכך, היא סיימה במקום תשיעי במשחה ל-100 מטר גב בתוצאה של 1:00.31 דקות.

### 2009

באליפות העולם בשחייה שנערכה ברומא, איטליה בשנת 2009 זכתה סיבום בשתי מדליות כסף וארד. מדליית כסף במשחה שליחות 4x100 מטר מעורב ביחד עם שרה קסוליס, ג'סיקה שיפר וליבי טריקט בתוצאה של 3:52.58 דקות, אחרי סין שקבעה שיא עולם חדש של 3:52.19 דקות ולפני גרמניה (3:55.79 דקות) ומדליית ארד במשחה ל-100 מטר גב בתוצאה של 58.88 שניות, אחרי ג'מה ספופורת' מבריטניה שקבעה שיא עולם חדש של 58.12 שניות ואנסטסיה זואבה מרוסיה (58.18 שניות). שבוע לאחר מכן, באליפות אוסטרליה בשחייה (בריכת 25 מטר) שנערכה בהובארט ב-10 באוגוסט היא קבעה במשחה ל-100 מטר מעורב אישי שיא עולם חדש של 58.54 שניות, שיפור לשיא בן ה-7 שנים של נטלי קוגלין מארצות הברית (58.80 שניות). שיא זה החזיק מעמד חודש ושבוע ונישבר על ידי תרסה אלסהמר משוודיה (58.51 שניות).

### 2010

באליפות הפאן פסיפיק בשחייה שנערכה באירוויין, קליפורניה באוגוסט 2010 זכתה סיבום ב-6 מדליות, 2 זהב ו-4 כסף. מדליות זהב במשחה ל-100 מטר גב בשיא תחרות חדש של 59.45 שניות ובמשחה ל-200 מטר מעורב אישי בשיא תחרות חדש נוסף של 2:09.93 דקות. מדליות כסף במשחה ל-100 מטר חופשי (53.96 שניות), במשחה ל-50 מטר פרפר (26.08 שניות) ובמשחי שליחות 4x100 מטר חופשי (3:38.06 דקות) ו-4x100 מטר מעורב (3:56.96 דקות). במשחקי חבר העמים שנערכו בדלהי, הודו באוקטובר אותה שנה היא זכתה ב-8 מדליות, מהן 3 זהב, 2 כסף ו-3 ארד. מדליות זהב במשחה ל-100 מטר גב (59.79 שניות), במשחה שליחות 4x100 מטר חופשי (3:36.36 דקות) ובמשחה שליחות 4x100 מטר מעורב (3:56.99 דקות). מדליות כסף במשחה ל-100 מטר חופשי (54.30 שניות) ובמשחה ל-200 מטר מעורב אישי (2:10.83 דקות). מדליות ארד במשחה ל-50 מטר גב (28.33 שניות), במשחה ל-200 מטר גב (2:08.28 דקות) ומשחה ל-50 מטר פרפר (26.29 שניות).

### 2012

באולימפיאדת לונדון (2012) זכתה סיבום ב-3 מדליות, זהב ו-2 כסף. מדליית זהב, במשחה שליחות 4x100 מטר לאחר ששחתה בשלב המוקדמות. מדליית כסף, במשחה ל-100 מטר גב בתוצאה של 58.68 שניות, אחרי מליסה פרנקלין מארצות הברית (58.33 שניות) ולפני איה טרקאוואה מיפן (58.83 שניות). בשלב המקודמות היא קבעה במשחה זה שיא אולימפי ולאומי חדש של 58.23 שניות ומדליית כסף במשחה שליחות 4x100 מטר מעורב ביחד עם לייזל ג'ונס, אלישיה קוטס ומלני שלנגר בתוצאה של 3:54.02 דקות, אחרי ארצות הברית שקבעה שיא עולם חדש של 3:52.05 דקות ולפני יפן (3:55.73 דקות).

### 2013

באליפות העולם שנערכה בברצלונה ספרד בשנת 2013 זכתה סיבום ב-3 מדליות כסף, במשחה ל-100 מטר גב בתוצאה של 59.06 שניות, אחרי מליסה פרנקלין (58.42 שניות) ולפני איה טרקאוואה (59.23 שניות). במשחה שליחות 4x100 מטר מעורב ביחד עם סאלי פוסטר, אלישיה קוטס וקייט קמפבל בתוצאה של 3:55.22, אחרי ארצות הברית (3:53.23 דקות) ולפני רוסיה (3:56.47 דקות), כשחיינית ראשונה היא קבעה תוצאה של 59.40 שניות, בשלב המוקדמות כשחיינית ראשונה היא קבעה תוצאה של 58.79 שניות ובמשחה שליחות 4x100 מטר חופשי לאחר שהשתתפה בשלב המוקדמות. נוסף לכך, היא סיימה במקום שישי בשלב חצי הגמר במשחה ל-200 מטר מעורב אישי בתוצאה של 2:10.70 אך פרשה ממשחה הגמר על מנת להתמקד במשחה ל-100 מטר גב החזק שלה, ובמקום 12 במשחה ל-50 מטר גב בתוצאה של 28.29 שניות.

### 2015

#### אלופת עולם, בעלת 3 מדליות זהב

באליפות העולם שנערכה בקאזאן רוסיה באוגוסט 2015 זכתה סיבום ב-4 מדליות, 3 זהב ו-1 ארד. מדליות זהב, במשחה ל-100 מטר גב בתוצאה של 58.26 שניות, לפני בת ארצה מדיסון וילסון (58.75 שניות) ומיה נילסן מדנמרק (58.86 שניות), במשחה ל-200 מטר גב בשיא אוסטרליה חדש של 2:05.81 דקות, לפני מליסה פרנקלין (2:06.34 דקות) וקטינקה הוסו מהונגריה (2:06.84 דקות) ובמשחה שליחות 4x100 מטר חופשי בשיא אליפות חדש של 3:31.48 דקות, לפני הולנד (3:33.67 דקות) וארצות הברית (3:34.61 דקות). כשחיינית ראשונה היא קבעה שיא אישי חדש של 53.92 שניות. מדליית ארד, במשחה שליחות 4x100 מטר מעורב בתוצאה של 3:55.56 דקות, אחרי סין (3:54.41 דקות) ושוודיה (3:55.24 דקות). נוסף לכך היא סיימה במקום רביעי במשחה ל-50 מטר גב בתוצאה של 27.66 שניות.

### 2016

שנה לאחר אליפות עולם מאוד מוצלחת, רמת הציפיות עבורה באולימפיאדת ריו דה ז'ניירו (2016) הייתה מאוד גבוהה. במשחקים עצמם היא זכתה רק במדליית כסף אחת, במשחה שליחות 4x100 מטר מעורב בתוצאה של 3:55.00 דקות, אחרי ארצות הברית (3:53.13 דקות) ובמאית השנייה מהר יותר מדנמרק שקבעה שיא אירופה חדש של 3:55.01 דקות. כשחיינית ראשונה היא קבעה תוצאה של 58.83 שניות. נוסף לכך, היא סיימה במקום שביעי במשחה ל-100 מטר גב בתוצאה של 59.19 שניות ובמקום 12 במשחה ל-200 מטר גב בתוצאה של 2:09.39 דקות.

באליפות העולם (בריכת 25 מטר) שנערכה בוינדזור, אונטריו, קנדה בדצמבר אותה שנה היא זכתה ב-3 מדליות, 2 כסף ו-1 ארד. מדליית כסף, במשחה ל-100 מטר מעורב אישי בתוצאה של 57.97 שניות, אחרי קטינקה הוסו (57.24 שניות) ולפני אליה אטקינסון מג'מייקה (58.04 שניות). מדליות ארד, במשחה ל-200 מטר גב בתוצאה של 2:02.65 דקות, אחרי קטינקה הוסו (2:00.79 דקות) ודרינה זבינה מאוקראינה (2:02.24 דקות) ובמשחה שליחות 4x100 מטר מעורב שליחות (3:49.66 דקות), כשחיינית ראשונה היא קבעה בסגנון הגב תוצאה של 56.18 שניות, התוצאה השלישית בטיבה באליפות. נוסף לכך, היא סיימה 3 פעמים במקום רביעי, במשחה ל-100 מטר גב בתוצאה של 56.46 שניות, מאית השנייה איטי ממדליית ארד, במשחה ל-200 מטר מעורב אישי בתוצאה של 2:07.41 דקות ובמשחה שליחות 4x100 מטר חופשי (3:31.21 דקות). במקום חמישי, במשחה ל-50 מטר גב בתוצאה של 26.16 שניות, 2 מאיות השנייה איטי ממדליית ארד.

### 2017

באליפות העולם שנערכה בבודפשט, הונגריה ביולי 2017 זכתה סיבום ב-4 מדליות, 1 זהב, 1 כסף ו-2 ארד. מדליית זהב, במשחה ל-200 מטר גב בתוצאה של 2:05.68 דקות, לפני קטינקה הוסו (2:05.85 דקות) וקתלין בייקר מארצות הברית (2:06.48 דקות), כבר בשלב חצי הגמר היא קבעה שיא אוקיאניה חדש של 2:05.81 דקות ועלתה מהמקום הראשון למשחה הגמר. מדליית כסף, במשחה שליחות 4x100 מטר חופשי לאחר ששחתה בשלב המוקדמות ומדליות ארד, במשחה ל-100 מטר גב בתוצאה של 58.59 שניות, אחרי קיילי מאס מקנדה שקבעה שיא עולם חדש של 58.10 שניות וקתלין בייקר (58.58 שניות) ובמשחה שליחות 4x100 מטר מעורב ביחד עם טיילור מקאון, אמה מקיאן וברונטה קמפבל בתוצאה של 3:54.29 דקות, אחרי ארצות הברית שקבעה שיא עולם חדש של 3:51.55 דקות ורוסיה שקבעה שיא אירופה חדש של 3:53.38 דקות, כשחיינית ראשונה היא קבעה תוצאה של 58.53 שניות, התוצאה השנייה בטיבה באליפות זו. נוסף לכך, היא סיימה במקום רביעי במשחה ל-50 מטר גב בשיא אוקיאניה חדש של 27.37 שניות.

חייה האישיים
------------

סיבום נמצאת בזוגיות עם השחיין מיץ' לרקין, אלוף העולם במשחי הגב כמותה.

תארים והישגים
-------------

* ב-26 בינואר 2009 זכתה במדליית מסדר אוסטרליה (OAM).
* בשנים 2015 ו-2017 זכתה סיבום בתואר שחיינית השנה באזור האוקיינוס השקט.

שיאים אישיים
------------

### בריכה אולימפית

* 100 מטר חופשי: 53.92 שניות (2015)
* 50 מטר גב: 27.77 שניות, (2017), **שיא אוקיאניה**
* 100 מטר גב: 58.23 שניות (2012), שיא אוסטרליה
* 200 מטר גב: 2:05.68 דקות (2017), **שיא אוקיאניה**
* 100 מטר פרפר: 58.52 שניות
* 200 מטר מעורב אישי: 2:09.93 דקות (2010)

### בריכת 25 מטר

* 100 מטר חופשי: 53.05 שניות
* 50 מטר גב: 25.83 שניות (2014), **שיא אוקיאניה**
* 100 מטר גב: 55.31 שניות (2014), **שיא אוקיאניה**
* 200 מטר גב: 1:59.49 דקות (2015), **שיא אוקיאניה**
* 100 מטר פרפר: 57.40 שניות
* 100 מטר מעורב אישי: 57.97 שניות (2016)
* 200 מטר מעורב אישי: 2:06.24 דקות (2013), שיא אוסטרליה

ראו גם
------

ויקישיתוף מדיה וקבצים בנושא **אמילי סיבום** בוויקישיתוף

| עיינו גם בפורטל: |
| --- |
|  | **פורטל שחייה** |

* התפתחות שיא העולם במשחה ל-50 מטר גב
* התפתחות שיא העולם ב-100 מטר מעורב אישי (ויקיפדיה באנגלית)

קישורים חיצוניים
----------------

* אמילי סיבום, ברשת החברתית טוויטר
* אמילי סיבום, באתר הוועד האולימפי הבין-לאומי
* אמילי סיבום, באתר olympedia.org
* אמילי סיבום, באתר Swimrankings
* אמילי סיבום, באתר SwimSwam
* אמילי סיבום, באתר *Swimming Australia* (באנגלית)
* אתר למנויים בלבד אמיר ענבר, "הזוג המוזהב" שוחה במסלולים מקבילים, ומשתדל שלא להיפגש תוך כדי, באתר הארץ, 5 בדצמבר 2016

הערות שוליים
------------

1. ↑  אתר למנויים בלבד אמיר ענבר, "הזוג המוזהב" שוחה במסלולים מקבילים, ומשתדל שלא להיפגש תוך כדי, באתר הארץ, 5 בדצמבר 2016

| אלופות עולם בשחייה – משחה ל-100 מטר גב (נשים) |
| --- |
| 

|  |  |
| --- | --- |
| 1973: אולריקה ריכטר מזרח גרמניהמזרח גרמניה • 1975: אולריקה ריכטר מזרח גרמניהמזרח גרמניה • 1978: לינדה ג'זק ארצות הבריתארצות הברית • 1982: קריסטין אוטו מזרח גרמניהמזרח גרמניה • 1986: בטסי מיטשל ארצות הבריתארצות הברית • 1991: קריסטינה אגרסגי הונגריההונגריה • 1994: הי סיהונג הרפובליקה העממית של סיןהרפובליקה העממית של סין • 1998: ליאה לובלס ארצות הבריתארצות הברית • 2001: נטלי קוגלין ארצות הבריתארצות הברית • 2003: אניה בושולטה גרמניהגרמניה • 2005: קירסטי קובנטרי זימבבואהזימבבואה • 2007: נטלי קוגלין ארצות הבריתארצות הברית • 2009: ג'מה ספופורת' בריטניהבריטניה • 2011: ז'ינג זאו הרפובליקה העממית של סיןהרפובליקה העממית של סין • 2013: מליסה פרנקלין ארצות הבריתארצות הברית • 2015: אמילי סיבום אוסטרליהאוסטרליה • 2017: קיילי מאס קנדהקנדה • 2019: קיילי מאס קנדהקנדה • 2022: רגן סמית' ארצות הבריתארצות הברית |  |

 |

| אלופות עולם בשחייה – משחה ל-200 מטר גב (נשים) |
| --- |
| 

|  |  |
| --- | --- |
| 1973: מליסה בלוט ארצות הבריתארצות הברית • 1975: בירגיט טרייבר מזרח גרמניהמזרח גרמניה • 1978: לינדה ג'זק ארצות הבריתארצות הברית • 1982: קורנליה זירך מזרח גרמניהמזרח גרמניה • 1986: קורנליה זירך מזרח גרמניהמזרח גרמניה • 1991: קריסטינה אגרסגי הונגריההונגריה • 1994: הי סיהונג הרפובליקה העממית של סיןהרפובליקה העממית של סין • 1998: רוקסנה מארסיננו צרפתצרפת • 2001: דיאנה מוקאנו רומניהרומניה • 2003: קאטי סקסטון בריטניהבריטניה • 2005: קירסטי קובנטרי זימבבואהזימבבואה • 2007: מרגרט הולצר ארצות הבריתארצות הברית • 2009: קירסטי קובנטרי זימבבואהזימבבואה • 2011: מליסה פרנקלין ארצות הבריתארצות הברית • 2013: מליסה פרנקלין ארצות הבריתארצות הברית • 2015: אמילי סיבום אוסטרליהאוסטרליה • 2017: אמילי סיבום אוסטרליהאוסטרליה • 2019: רגן סמית' ארצות הבריתארצות הברית • 2022: קיילי מקיואן אוסטרליהאוסטרליה |  |

 |

|  |  |
| --- | --- |
| בקרת זהויות עריכת הנתון בוויקינתונים | 
* AWR: AWE4394b
* Trove: 1477419

 |